0בס"ד
נערך לראשונה על ידי הרב שמואל בלויא
1. כדאי להגדיר את הסגנונות בצורה מדוייקת. 
שם המסכת – כותרת 1, שם הפרק – כותרת 2, ציון הדף – כותרת 3.
אחרת הלקוח יצטרך להוסיף הרבה כסף למעמד, כדי שיעשה את ההכנה לעימוד, ואם העורך בעצמו עושה זאת תוך כדי עבודה, זה הרבה יותר מהר.

2. הדרך לוודא אם הכותרות אכן נעשו כדבעי, היא: לעשות 'חפש', אם כתוב משהו בשורת החיפוש – למחוק, וללחוץ על 'כותרות'. שם יש כמה אפשרויות להציג כותרות, ואפשר לבדוק שאכן הכל תקין.
3. 
4. יש לשים לב מתי 'רבי' ומתי 'רב'. אסור שיהיה כתוב בספר 'רבי אשי', 'רבי פפא'. 
הכלל [בד"כ]: תנאים – רבי, אמוראי בבל – רב, אמוראי א"י – רבי.
אם בגמרא צורת הדף כתוב שם האמורא בר"ת, אפשר לבדוק בגמרא שבפרויקט השו"ת של בר אילן, הם עשו עבודה טובה בזה. 
יש לשים לב שא"א לסמוך בזה על 'חיפוש בכל הספרים' שבבר אילן, כי גם אצל ספרי חז"ל יש ספרים שהמדפיסים לא דייקו בזה כלל. 
5. כדי שלא יהיו שגיאות דקדוק, מומלץ להשתמש ב'בדיקת האיות והדקדוק' של וורד. כל מילה בארמית וכדו' שהוורד לא מכיר, עושים 'הוסף למילון', וכך במשך הזמן הוורד אינו מעיר [בקו אדום] על מילים תקניות, אלא רק על שגיאות.
במקרה של ספק האם המילה תקנית, אפשר לעשות 'חיפוש' בבר אילן. כהרף עין יש תוצאה. כמובן שלפעמים המילה מופיעה, אבל בספרים כאלו שלא הקפידו על דקדוק... ויש לשים לב לזה.
6.  לשים לב היטב לגבי נקודה אחר סוגריים, בכל מקום ע"פ הענין. 
הכלל הוא, שאם הנקודה באה רק לסיים את המשפט שבסוגריים, אזי הנקודה באה לפני הסוגר השני.
אם הנקודה באה לסיים את כל המשפט, גם מה שלפני הסוגר הראשון, אזי הנקודה באה לאחר הסוגר השני.
ובמקרה שהסוגריים נמצאים באמצע משפט, אין צורך כלל בנקודה, רק עושים פסיק אחרי הסוגר השני [אם יש צורך, לפי הענין].
7. בד"כ לא יהיה בספר קודש: 'כותב / לומד / כותבים / חוקר', בלשון הווה. 
אלא בלשון עבר: 
כתב רש"י, והתוספות כתבו, וכתב המהרש"א, רש"י סובר, תוספות סברו, הגר"ח מבריסק חקר, וכדו'.
הניסוח 'לומד' אינו מתאים בד"כ בספר כתוב. אפשר: סבר, הבין.
כנ"ל הניסוח 'אומר', אינו מתאים בספר כתוב. אלא: כתב, וכדו'. 
- כמו רוב הכללים בעריכה תורנית, גם כלל זה אינו 'כלל ברזל', והכל לפי הרגשת העורך מה מתאים באותו מקום.
8. את שם הספר כותבים מחוץ למ"מ.
9. כשמציינים להלכה בהלכות סוכה ברמב"ם, כותבים: הל' סוכה, ולא: הל' שופר וסוכה ולולב. [וכאשר מציינים להלכה בענין ד' מינים, כותבים: הל' לולב.][footnoteRef:0] וכן כל כעי"ז. [0:  שימו לב למקום הנקודה. 
היות וכבר יש נקודה בסוף המשפט הקודם, לכן הנקודה שבסוף הסוגריים באה רק לסיים את הסוגריים. 
ולכן מקומה לפני הסוגר השני.] 

10. סוגריים עגולות מיועדות אך ורק למ"מ.
11. אין כותבים 'וכן כתבו' בחדא מחתא על ראשון ועל אחרון, מפני כבודם של רבותינו הראשונים.
12. תוספות מובא תמיד בלשון רבים. הקשו התוספות. ולא: הקשה.
13. בראשי תיבות, המרכאות באות תמיד לפני האות האחרונה.
14. רק על רש"י כותבים 'כתב רש"י'. 
על כל שאר המפרשים כותבים 'התוספות', 'הרשב"א', הרמב"ם', בה"א הידיעה.
חוץ מאשר ראשונים ששם הספר זה השם שלהם בעצמם [ולא בר"ת, כרשב"א וכדו'], כמו רבינו מנוח, שאז כותבים 'רבינו מנוח כתב', ולא 'הרבינו'. 
15. לשים לב ללשון זכר ולשון נקבה.
אפשר לדעת בקלות ע"י חיפוש בבר אילן, מה יש יותר תוצאות, שעה אחד, או שעה אחת. [כאמור יש לשים לב 'מלמעלה' שמדובר על ספרים הכתובים ע"פ דקדוק. עדיף לבדוק לפי התוצאות מחז"ל].
אחד – ל' זכר, ולכן: 
אחת – ל' נקבה, ולכן: הסברא היא, לבישה יכולה להיות. 
16. כדאי ללמוד את המושגים: נוֹשֵׂא, נָשׂוּא, מֻשָּׂא.
בד"כ זהו הסדר הנכון בכתיבת משפט בצורה מכובדת.
הנושא, אח"כ הנשוא, אח"כ המושא.
הנושא, הוא עיקר הענין. הנשוא, מדבר על הנושא, מתאר אותו. המושא הוא השלישי [כאמור, יש יוצאי דופן, אבל כך הוא בד"כ],[footnoteRef:1] והוא משלים את המושא.
[הדוגמא הפשוטה היא: משה בנה בית. משה – נושא, בנה – נשוא, בית – מושא].
כגון:
אתם כתבתם: 
יש ב' מיני נולד, והביצה נחשבת יותר לנולד.
והרב ... שליט"א תיקן כך:
יש ב' מיני נולד, והביצה יותר נחשבת לנולד.
למה ?
כי הנקודה הכי מרכזית כאן זה שמדובר בביצה, ולכן 'ביצה' היא המילה הראשונה. 
הנקודה השנייה בחשיבותה היא לא שהביצה 'נחשבת', [כי זה ידענו כבר שביצה נחשבת לנולד], אלא שהביצה 'יותר' נחשבת [לנולד, מאשר המין הב' של נולד]. ולכן תיבת 'יותר' באה לפני תיבת 'נחשבת'.
זה לא סתם כללים בעלמא. זה משנה את המשמעות.
משפט כמו: והביצה נחשבת יותר לנולד, יכול להתפרש: ביצה נחשבת יותר לנולד, מאשר למוקצה. כלומר, ביצה אינו מוקצה, אלא נולד. [או טעות אחרת דאיכא למיטעי.]
דוגמא נוספת:
כתבתם:
למה היה צריך דוד לעסוק בתורה [כל יום השבת],
והרב ... שליט"א תיקן:
למה דוד היה צריך לעסוק בתורה.
כי ה'נושא' הוא דוד, ולכן זה בא הראשון. ו'היה צריך' זה הנשוא, שבא השני.
 [1:  כאן הפסיק בא אחר הסוגר השני, כי הוא לא מסיים רק את הסוגריים, אלא גם את מה שלפניו.] 

17. [יש להעיר שע"פ כללי העברית המקובלת היום, אפשר גם לכתוב: 'למה היה דוד צריך'. 
אבל עכ"פ אין כותבים 'למה היה צריך דוד'].
אולי זה נשמע מסובך, אבל במשך הזמן מתרגלים לזה. 
מומלץ בכל פעם שמתקנים אתכם לברר אצל מביני דבר [או לשאול את זה שתיקן, אם זה מתאפשר ואם יש לו הפנאי להסביר], מהי סיבת התיקון. כך לומדים לכתוב נכון יותר.
18. אחר סיום הקובץ, לפני שליחתו, עושים בדיקת רווחים כפולים. נכנסים ל: חפש [בתפריט: בית/ עריכה], ועושים פעמיים רווח. ואז 'החלף', ועושים רווח בודד.
19. כשיש כמה תירוצים וכדו', עושים נקודתיים, ואח"כ א. ב. ג. 
ואין כותבים בתחילת התירוץ הב' 'ועוד' וכדומה, כי זה כבר מובן מתוך הדברים. 
20. ב"ח לא מציינים לפי ס"ק, אלא לפי סעיף. כי ס"ק הוא 'סעיף קטן', כלומר, יש כבר חלוקה לסעיפים, וכאן זו חלוקה שניה, לסעיפים קטנים. והטור אינו מחולק לסעיפים. [חוץ מחלק חו"מ.]
21. בד"כ אין כותבים תיבה שחציה ארמית וחציה לשוה"ק. כמו 'שגריר'. אלא או 'דגריר', או 'שנגרר'. לא כותבים 'שאיכא', אלא או 'שיש' או 'דאיכא'.
22. לשים לב להבדל בין נקודה לפסיק. 
תמיד לדמיין כאילו זה דרשה לציבור. פסיק הוא שהדרשן עוצר לקחת אויר לנשימה, ונקודה זה כשעוצרים לרגע כדי לתת לציבור להבין מה נאמר, לפני שעוברים לנקודה הבאה. 
[נכלל בזה גם, שלא לעשות פסיק במקום שאומרים אותו בנשימה אחת].
בנוסח אחר: 
נקודה זה סיום משפט, היינו שאפשר לתת 'כותרת צד' ולהגדיר במילים ספורות מה יש במשפט הזה.
23. לא מתחילים קטע בו' החיבור. כמו: וכתבו תוס'.
24. כשהמחבר מביא שאלה של רש"י או תוס' וזה נראה כאילו זו שאלה שלו, חובה לתקן זאת, ולכתוב: הקשה רש"י, הקשו התוס'. וה"ה כמובן כשמביא תירוץ שכ' ברש"י או תוס'.
- ה"ה כשכתוב בתוך הקטע את מה שכתוב בגמרא, יש למחוק ולצטט לשון גמרא הרלוונטי. יש לשים לב שלפעמים אחרי שעושים זאת צריך לתקן ציון העמוד, כי המחבר הביא תחילת הגמ', ובאמת ההערה והשטיקל כולו הם על המשך דברי הגמ', שנמצאים בעמוד אחר. 
כדאי לציין, שחשוב גם כשמביאים דברי קודמים, לציין עד איפה דבריהם ומהיכן מתחילים דברי המחבר. פעמים רבות שיש משא ומתן, דהיינו קושיא ותי' ועוד קושיא, וכל כדו' בזה, קשה לדעת מה מהמחבר ומה מקודמיו. וצריך לכתוב עכ"ד.  או עכ"ד האלשיך.
25. באופן כללי העורך צריך להחליט לבד, ולהשתדל לא להשאיר ספיקות. תמיד אפשר לעשות הערה ולהסביר ללקוח למה יש פה תיקון. 
במקרה שלדעתכם מה שכתב הלקוח אינו נכון, צריך פשוט למחוק את מה שלדעתכם אינו נכון, ולהסביר בהערה מדוע מחקתם.
למעשה, ישנם מחברים שמקפידים מאוד כשמוחקים את דבריהם, ומאידך יש כאלו שרוצים שקט תעשייתי ושהעורך יטפל בהכל, ויש שבאמצע, וחשוב מאד לתאם ציפיות. לפעמים זה נוגע ממש לצפור נפשו של המחבר. [ולפעמים, ורבות הן, המחבר חשוב לו נקודות מסוימות, ונקודות אחרות לא מעניינות אותו. לפעמים הדבר הזה ברור למחבר, ולפעמים צריך לקלוט את זה מתוך ההתנהלות איתו. למשל, היה מחבר שהיה חשוב לו הרעיון שלו, אבל הדיוק ממש לא. עם הזמן העורך לומד לשמר את הרעיון שלו, ובזה לעולם לא לנגוע, אבל להיות גמיש מאד מה לעשות איתו, אם יש גמרא מפורשת נגדו, אפשר לכתוב "נראה ברור XXX  אמנם אח"ז מצאתי שהגמ' בסנהדרין וכו'", "נראה לחדש XX אבל עי' ברמב"ן שם".] 


26. 2 מ"מ רצופים בתוך סוגריים מבדילים ביניהם בפסיק.
27. בכלל, חשוב שתהיה אחידות לאורך כל הספר. תחליטו אם אתם רוצים לסמן ציטוט במרכאות או בגרש בודדת, ותעשו כך בעקביות.
28. אחר שמסיימים להגיה קטע, יש  לעשות 'סימון פשוט', ולבדוק אם הקטע יצא בסדר, אחרי ההגהות. ניתן לעשות את הנ"ל ע"י לחיצה על הקו האנכי שמימין לטקסט שמסמן שיש כאן תיקון. לחיצה נוספת מחזירה את כל העקיבה.
29. לשים לב שיהיה מצוין תמיד על כל רש"י או תוס' שמובא, באיזה ד"ה הוא.
30. הכלל החשוב ביותר הוא, שבד"כ אין כ"כ כללי ברזל, ותמיד יש לשים לב ע"פ הענין, ולהיות עירני לביקורת, כדי ללמוד תמיד דברים חדשים.

חזקו ואמצו !!
